sasicodes/solvari-1 huggingface dataset:
தீப்பொறிச் செயற்குழுவின் பெரும்பான்மை முடிவின்படி போல் என்பவருடன் யாழ்ப்பாணம் சென்றிருந்த டொமினிக் கொக்குவில் பொற்பதி வீதியிலமைந்திருந்த தீப்பொறிக்குழு உறுப்பினரான காசி ரகு யின் வீட்டில் தங்கியிருந்து தீப்பொறிக்குழு உறுப்பினர்களை சந்திக்கத் தொடங்கியிருந்தார்.
தமிழீழ விடுதலைப் புலிகளால் ஏற்கனவே தீப்பொறிக்குழு உறுப்பினரின் வீடு என அடையாளப்படுத்தப்பட்டிருந்த காசியின் வீடு தமிழீழ விடுதலைப் புலிகளின் கண்காணிப்புக்கு உள்ளாகியிருந்ததுடன் தமிழீழ விடுதலைப் புலிகளின் முகாம் ஒன்றும் கூட காசியின் வீட்டுக்கருகில் அமைந்திருந்தது.
இத்தகையதோர் வீட்டில் டொமினிக் தீப்பொறிக்குழு உறுப்பினர்களை சந்தித்ததானது தமிழீழ விடுதலைப் புலிகளின் சந்தேகத்துக்கு இடமளித்திருந்தது.
டொமினிக்கின் கைதைத் தொடர்ந்து தீப்பொறிக்குழு உறுப்பினர்களான சிறீ மீரா ஆகியோரும் யாழ்ப்பாண பல்கலைக்கழகத்தில் கல்வி பயின்ற வரணியைச் சேர்ந்த எமது ஆதரவாளரான நாகலிங்கம் கோவிந்தராஜன் என்பவரும் டொமினிக் தங்கியிருந்த வீட்டில் வசித்து வந்தவரும் காசியும் மைத்துனரும் யாழ்ப்பாண பல்கலைக்கழக மாணவருமான செல்லத்துரை ஸ்ரீநிவாசன் என்பவரும் தமிழீழ விடுதலைப் புலிகளால் கைது செய்யப்பட்டனர்.
யாழ்ப்பாணத்தையும் யாழ்ப்பாண நிலவரங்களையும் நன்கு அறிந்திராத டொமினிக்கை யாழ்ப்பாணம் அனுப்பி வைப்பது என தீப்பொறிச் செயற்குழு எடுத்த தவறான முடிவு தமிழீழ விடுதலைப் புலிகளால் வேண்டப்பட்டவரான காசியின் வீட்டில் தங்கியிருந்து தீப்பொறிக்குழு உறுப்பினர்களை சந்தித்தமை தமிழீழ விடுதலைப் புலிகள் குறித்தும் அவர்களது உளவுப் பிரிவு குறித்தும் சரியான எச்சரிக்கையின்மை என்பன நாம் புளொட்டிலிருந்து வெளியேறியபோது தனது இலக்கிய ஆற்றலால் புளொட்டுக்குள் நடைபெற்ற சம்பவங்கள் குறித்தும் போராட்டம் குறித்தும் புதியதோர் உலகம் என்ற நாவலை எழுதியவரும் தீப்பொறிப் பத்திரிகையை வெளிக்கொணர்வதற்கு தன்னாலான முழு உழைப்பையும் நல்கியவரும் தீப்பொறிக்குழுவின் அரசியல் திட்டத்தை எழுத்துருவில் முன்வைத்தவரும் தீப்பொறிக்குழுவை தலைமை தாங்கி வழிநடத்திச் சென்று கொண்டிருந்தவருமான டொமினிக்கின் கைதுக்கு வழிகோலியிருந்ததுடன் யாழ்ப்பாணத்தில் எஞ்சியிருந்த தீப்பொறிக்குழு உறுப்பினர்கள் தமிழீழ விடுதலைப் புலிகளால் கைது செய்யப்படவும் காரணமாக அமைந்திருந்தன.
தமிழீழ விடுதலைப் புலிகளால் கைது செய்யப்பட்ட டொமினிக்கும் ஏனையோரும் புலிகளின் வதைமுகாமுக்கு அனுப்பப்பட்டிருந்த போதும் யாழ்ப்பாண பல்கலைக்கழக மாணவர்களான கோவிந்தராஜனும் ஸ்ரீநிவாசனும் நீண்ட நாட்கள் தமிழீழ விடுதலைப் புலிகளின் வதை முகாமில் அடைக்கப்பட்டு யாழ்ப்பாண பல்கலைக்கழக மாணவர் ஒன்றியத்தின் தொடர்ந்த நெருக்குதல்களால் விடுவிக்கப்பட்டிருந்தனர்.
தீப்பொறிக்குழு உறுப்பினர்களான சிறீ மற்றும் மீரா ஆகியோர் அவர்களது குடும்பத்தினரின் தீவிர முயற்சியாலும் தமிழீழ விடுதலைப் புலிகளின் உயர்மட்ட உறுப்பினர்களின் தலையீட்டாலும் எச்சரிக்கை செய்யப்பட்டு வதை முகாமிலிருந்து விடுவிக்கப்பட்டிருந்தனர்.
தமிழீழ விடுதலைப் புலிகள் தமது இலக்குகளை தவறான இலக்குகளை அல்லது தமது அழிவுக்கு வழிகோலும் இலக்குகளை நோக்கி முன்னேறிக் கொண்டிருந்தனர்.
வடக்குக்கிழக்கு தென்னிலங்கை என தமது இரண்டாவது ஈழப் போரை விஸ்தரித்துக் கொண்டிருந்த தமிழீழ விடுதலைப் புலிகள் இரண்டாவது ஈழப்போரை இந்தியாவுக்கும் விஸ்தரித்திருந்தனர்.
இம்முறை தமிழீழ விடுதலைப் புலிகளின் இலக்கு இந்தியப் பிரதமராக விளங்கியிருந்தவரும் இந்தியஇலங்கை ஒப்பந்தத்தை கைச்சாத்திட்டதன் மூலம் இலங்கைக்கு இந்தியப்படையை அனுப்பி வைத்தவருமான ராஜீவ்காந்தியாகவிருந்தார்.
சங்கர் கொடுத்த தகவலையடுத்து ராஜீவ்காந்தி மீதான தற்கொலைத் தாக்குதலுக்கு உதவியளித்த தமிழீழ விடுதலைப் புலிகளைச் சேர்ந்த மீசாலையைச் சேர்ந்த முருகன் என்பவரும் அவரது மனைவி நளினியும் ஆகியோர் விழுப்புரத்தில் இருந்து சென்னை வரும் வழியில் கைது செய்யப்பட்டனர்.
இதன் தொடர்ச்சியாக முருகன் வழங்கிய தகவல்களையடுத்து ராஜீவ்காந்தி மீதான தற்கொலைத் தாக்குதலை திட்டமிட்டு தலைமைதாங்கிய உடுப்பிட்டியைச் சேர்ந்த பாக்கியசந்திரன் ஒற்றைக்கண் சிவராசன் என்பவரையும் அவருடன் இணைந்து செயற்பட்ட தமிழீழ விடுதலைப் புலிகளைச் சேர்ந்தவர்களையும் தேடி கர்காடக மாநிலத்திலுள்ள பெங்களூர் சென்ற பொலிசார் அங்கு இந்திரா நகர் காலனியில் தமிழீழ விடுதலைப் புலிகள் தங்கியிருந்த வீட்டைச் சுற்றிவளைத்த போது உள்ளேயிருந்த இருவர் தற்கொலை செய்து கொள்ள மிரேஷ் என்பவர் பொலிசாரால் கைது செய்யப்பட்டார்.
இன ஒடுக்குமுறைக்கெதிரான போராட்டம் தற்கொலைத் தாக்குதல் மூலமாகவும் தனிநபர் பயங்கரவாதம் மூலமாகவும் வெல்லப்பட முடியும் என்ற மாயையூடாகத் தமிழீழ விடுதலைப் புலிகள் தமிழ் மக்களையும் இன ஒடுக்குமுறைக்கெதிரான போராட்டத்தையும் தற்கொலைப் பாதையில் இட்டுச் சென்று கொண்டிருந்தனர்.
இந்திய மண்ணில் ராஜீவ்காந்தி தமிழீழ விடுதலைப் புலிகளால் கொலை செய்யப்பட சம்பவமானது இந்திய அரசியல் அரங்கில் பெரும் உணர்வலைகளையும் கண்டனங்களையும் எழுப்பியிருந்ததுடன் தமிழ்மக்களின் இன ஒடுக்குமுறைக்கெதிரான போராட்டத்திலும் பெரும் தாக்கத்தையும் ஏற்படுத்தத் தொடங்கியது.
இந்தியாவில் தங்கியிருந்த இலங்கை அகதிகள் மட்டுமல்லாமல் இந்தியாவிலுள்ள கல்லூரிகளிலும் பல்கலைக்கழகங்களிலும் கல்வி பயின்று வந்த இலங்கை மாணவர்களும் கூட இந்திய அரசின் கடும் போக்கால் பாதிக்கப்பட்டனர்.
டொமினிக் யாழ்ப்பாணம் சென்று தமிழீழ விடுதலைப் புலிகளால் கைது செய்யப்பட்டது குறித்து கொழும்பில் தங்கியிருந்த தீப்பொறிக்குழு உறுப்பினர்கள் அனைவருக்கும் தெரியப்படுத்தப்பட்டது.
டொமினிக்கை யாழ்ப்பாணம் அனுப்பி வைத்த தீப்பொறிச் செயற்குழுவின் முடிவு தவறானது என கீழணி உறுப்பினர்களான சுரேன் பாபு சிறீ உட்பட பலரும் விமர்சித்திருந்தனர்.
புளொட் மற்றும் தீப்பொறிக்குழுவில் அங்கம் வகித்தபோது அரசியல் வகுப்புக்களை நடத்தியதுடன் புளொட்டில் அங்கம் வகித்தபோது புதியபாதை பத்திரிகையிலும் பின்னர் தீப்பொறி பத்திரிகையிலும் அரசியல் கட்டுரைகளை எழுதிவந்த டொமினிக் அரசியலில் மட்டுமல்லாது இலக்கியத்துறையிலும் மிகவும் வளர்ச்சியடைந்த ஒருவராகக் காணப்பட்டதுடன் எழுத்தாற்றல் பேச்சாற்றல் மிக்க ஒருவராகவும் விளங்கியிருந்தார்.
தனது இளமைப் பருவத்திலிருந்தே முற்போக்கு இலக்கியத்துறையிலும் இடதுசாரி அரசியலிலும் தீவிர ஈடுபாடு கொண்டவராக விளங்கிய டொமினிக் புளொட்டினதும் தீப்பொறிக்குழுவினதும் வளர்ச்சியில் காத்திரமான பாத்திரத்தை வகித்திருந்தார்.
செயற்குழு உறுப்பினர்களான சண்முகநாதன் தர்மலிங்கம் ஆகியோர் மட்டுமன்றி டொமினிக்கும் கூட தமிழீழ விடுதலைப் புலிகளின் வதை முகாமில் கைதிகளாக இருந்தனர்.
இந்நிலை தீப்பொறிக்குழுவுக்குள் நிலைமைகள் மோசமடைந்து கொண்டிருப்பதையும் தீப்பொறிக்குழுவினது அரசியல் எதிர்காலம் கேள்விக்குள்ளாகிக் கொண்டிருப்பதையுமே எடுத்துக் காட்டியது.
தீப்பொறிச் செயற்குழுவினராகிய நாம் எடுக்கும் ஒவ்வொரு தவறான முடிவும் எமது உறுப்பினர்களினது கைதுகளிலும் எமது செயற்பாடுகளிலிருந்து பின்வாங்குவதிலுமே முடிவடைந்து கொண்டிருந்தது.
தீப்பொறிச் செயற்குழுவின் பெரும்பான்மை முடிவான தமிழீழமே இலங்கை இனப்பிரச்சனைக்கான ஒரே தீர்வு என்பதும் தமிழீழ விடுதலைப் போராட்டத்தை தொடர்ந்து முன்னெடுத்தல் என்பன போன்ற கருத்துக்கள் என்னைப் பொறுத்தவரை உடன்பாடில்லாதவையாகவும் அரசியல் ரீதியில் தவறான முடிவாகவுமே இனங் காணப்பட்டிருந்தன.
ஆனால் டொமினிக்கின் கைதின் பின் தீப்பொறிச் செயற்குழுவின் அரசியல் மற்றும் நடைமுறைகள் மீதான தொடர்ச்சியான முரண்பாடுகளுடன் என்னால் செயற்பட முடியும் என்ற நம்பிக்கை கேள்விக்குரியதொன்றாக மாறியது.
கொழும்பில் தங்கியிருந்த ஐச் சேர்ந்த ரஞ்சித் என்பவருடனும் கொழும்பில் வெளிவந்து கொண்டிருந்த சரிநிகர் பத்திரிகைக் குழுவினருடனும் தொடர்ந்து சந்திப்புக்களை ஏற்படுத்தியதுடன் இலங்கையின் இடதுசாரி இயக்க முன்னோடிகளில் ஒருவரும் தொழிற்சங்கவாதியும் இலங்கை கம்யூனிஸ்ட் கட்சியின் சீன சார்பு தலைவருமான நாகலிங்கம் சண்முகதாசன் சண் அவர்களைச் சந்தித்துப் பேசி அவரது போராட்ட அனுபவங்களை அறிந்து கொள்ள முடிவெடுத்தேன்.
இலங்கை கம்யூனிஸ்ட் கட்சியின் சீன சார்பு தலைவரான நாகலிங்கம் சண்முகதாசன் சண் சீன தலைவர் மாவோவுடன் சண்முகதாசனை சந்திப்பதற்கான ஒழுங்குகளை எம்முடன் செயற்பட்டுக் கொண்டிருந்த சுரேன் மேற்கொண்டிருந்தார்.
மிகவும் எளிமையானவராகக் காணப்பட்ட சண்முகதாசன் எம்மை வரவேற்று தனது நீண்ட கால தொழிற்சங்கப் போராட்ட அனுபவங்களையும் சாதீயத்துக்கெதிரான போராட்ட அனுபவங்களையும் இலங்கையில் இடதுசாரி இயக்கத்துக்குள் தோன்றிய பிளவு மற்றும் போராட்டங்களினது தோல்விகளையும் குறித்துப் பேசினார்.
அத்துடன் இலங்கையின் தேசிய இனப்பிரச்சனை கூர்மையடைந்திருந்த போது தேசிய இனப்பிரச்சனையில் தமது கட்சி சரியான முடிவை எடுத்து செயற்படத் தவறிவிட்டது என மனம் வருந்தினார்.
சண்முகதாசனின் சந்திப்பின் பின் நவலங்கா சமசமாஜக் கட்சியைச் சேர்ந்தவரும் தமிழ் மக்களின் உரிமைகளுக்காக தென்னிலங்கையில் பகிரங்கமாக குரல் கொடுத்துக் கொண்டிருந்தவருமான வாசுதேவ நாணயக்கார கலந்துகொண்டு பேசிய பிரச்சாரக் கூட்டங்களுக்குச் சென்று இனவாத அரசுக்கெதிரான அவருடைய ஆவேசமிக்க பேச்சுக்களையும் தமிழ் மக்களின் நியாயமான போராட்டதுக்காதரவான பேச்சுக்களையும் கேட்க முடிந்தது.
எனக்குச் சரளமாக சிங்கள மொழி தெரிந்திருக்காததால் சிங்கள மொழியை நன்கு அறிந்திருந்த எனது நண்பனான ரமணனை வாசுதேவ நாணயக்காரவின் பேச்சுக்களை சரிவர மொழிபெயர்த்து எனக்குக் கூறுவதற்காக கூட்டங்களுக்கு அழைத்துச் சென்றேன்.
தமிழ் மக்களின் உரிமைகளுக்காக பெரும்பான்மை சிங்கள மக்கள் மத்தியில் பகிரங்கமாக குரல் கொடுத்துக் கொண்டிருந்த சிங்கள இடதுசாரிகளில் வாசுதேவ நாணயக்காரவும் ஒருவராக விளங்கியிருந்தார் என்பது மறுக்கப்பட முடியாத உண்மையாகும்.
ஏதோ எந்தக் காலத்திலோ இடிக்கும் மின்னலுக்கும் பயந்து கற்பித்துக் கொண்ட கடவுள் மீதான பயம் இந்தக் காலத்தில் காலாவதியான ஒன்றாகும்.
இது ஒரு புறம் இருந்தாலும் மதத்தின் பெயரால் கடவுளின் பெயரைச் சொல்லி நாட்டில் ஓட விடப்படும் மனித ரத்த வெள்ளம் கடவுள் மதங்களின் குரூரத்தை மக்கள் உணரும்படிச் செய்து வருகிறது.
ஈராக்கில் அமெரிக்கக் குடியரசுத் தலைவர் ஜார்ஜ்புஷ் படைஎடுத்து பல லட்ச மக்களைக் கொன்று குவித்ததற்கு என்ன காரணத்தைச் சொன்னார்?
ஈழத்திலே பல லட்சக்கணக்கில் தமிழர்களின் உயிரைக் குடித்த வெறி சிங்கள வெறி மட்டு மல்லவே மத வெறியும் அல்லவா கூட்டணி சேர்ந்து விட்டது இவ்வளவுக்கும் கருணை அன்பின் வடிவமான பவுத்த நெறி மதவெறியாகக் கூர் தீட்டப்பட்டு தமிழன் கழுத்துகளுக்கல்லவா அரிவாளாக கோடரியாக மாற்றுருப் பெற்றது?
இந்தியாவில் இந்துத்துவா கூட்டம் திரிசூலத்தைத் தூக்கிக் கொண்டு ராம் ராம் என்று உச்சரித்து அல்லவா இன்னொரு மதக்காரர்களின் வழிபாட்டுத் தலத்தைத் துவம்சம் செய்தது?
மதங்களுக்குச் சீவ நாடியாய் இருந்து வருவது பணமும் பிரச்சாரமும் அல்லாமல் அவற்றின் உயர்ந்த கொள்கைகளோ தத்துவங் களோ என்று எந்த மதத்தையும் யாரும் சொல்லி விட முடியாது இனி அடுத்த கட்டம் பணமும் பிரச்சாரமும்கூட எடுபடாமல் போகும் நிலைதான் எவ்வளவு காலத்திற்குத் தான் மக்கள் மயக்கத்திலேயே இருப்பார்கள்?
தோழர்களே எனது ஐரோப்பிய யாத்திரையிலோ குறிப்பாக ரஷிய யாத்திரையிலோ நான் கற்றுக்கொண்டு வரத்தக்க விஷயம் ஒன்றும் அங்கு எனக்குக் காணப்படவில்லை.
ஆனால் நமது சுயமரியாதை இயக்கக் கொள்கைகள் மிகவும் சரியானவை என்றும் அக்கொள்கைகளால் தான் உலகமே விடுதலையும் சாந்தியும் சமாதானமும் அடையக்கூடும் என்று தெரிந்தேன்.
அதற்கு பார்ப்பனர்களையே தரகர்களாய் வைத்து அவர்கள் சொன்னபடி யெல்லாம் கேட்டு அவர்கள் பின்னால் திரிவோம் அவர்கள் சொல்லுவதையே நன்மை என்று கருதுவோம்.
அது தோன்றிய பின்பு பார்ப்பனரல்லாத செல்வவான்களுக்கும் பார்ப்பன ரல்லாத படித்தவர்கள் என்பவர்களுக்கும் சற்று செல்வாக்கு தோன்றிற்று.
இதன் பயனாய் பார்ப்பனர்கள் அரசாங்கத்திற்குத் தொல்லை கொடுக்கக்கருதி பார்ப்பன ரல்லாத பாமர ஜனங்களை வசியம் செய்யத்தக்க சில புதிய சூக்ஷிகளைக் கையாள ஆரம்பித்தார்கள்.
அந்த இரண்டுவித கிளர்ச்சியும் சுயநலங்களையே அதாவது முன்னணியிலிருந்து கிளர்ச்சி செய்பவர்கள் அதிகாரமும் பதவியும் பெருவழியும் கவலை கொண்ட பாமர மக்களை ஆயுதமாக வைத்து போர் நடத்தியதால் இரண்டும் பலமற்று ஒரு தடவை ஜஸ்டிஸ் கட்சி வெற்றி பெறுவதும் மறுதடவை காங்கிரஸ் கட்சி வெற்றி பெறுவதுமாக நிலையில்லாமல் இருந்து வந்தது.
ஏனெனில் பார்ப்பனரல்லாதார்கள் ஜாதி வித்தியாசங்களையும் அதற்கு ஆதாரமான மத சம்பிரதாயங்களைப் பற்றியும் இவ்வளவு தூரம் கிளர்ச்சி செய்ய சம்மதித்து இருக்கவேமாட்டார்கள்.
இப்பொழுது மேல்கண்ட அரசியல் கிளர்ச்சியும் சமூகக் கிளர்ச்சியும் நடத்தப்பட்டது போலவே தான் இப்போது பொருளாதாரத் துறையிலும் ஒரு கிளர்ச்சி செய்ததாக வேண்டியிருக்கின்றது.
அரசியலைப்பற்றி என்னென்ன குற்றம் சொன்னோமோ சமூகத்தில் ஜாதி மதங்களைப்பற்றி என்னென்ன குற்றம் சொன்னோமோ அவைகள் எல்லாம் இன்றைய பொருளாதார இயலிலும் இருப்பதைக் காங்கின்றோம்.
எப்படி அரசாங்கம் என்பதற்காக சில மக்களின் உழைப்பு வீணாகின்றதோ எப்படி மேல் ஜாதியான் என்பதற்காக சில ஜனங்கள் இழிவு படுத்தப்படுகின்றார்களோ அதுபோலவே தான் பணக்காரன் முதலாளி என்பதற்காக பல மக்களின் உழைப்பு வீணாக்கப்படுவதுடன் இழிவு படுத்த வும் படுகிறார்கள்.
அந்த நாட்டிலுள்ள வாலிபர்களுக்கு அரசியல் என்றால் என்ன மதம் என்றால் என்ன ஏழை பணக்காரன் என்றால் என்ன என்கின்றவைகளுக்கு அருத்தமே தெரியாது.
பணக்காரனென்றும் மேல் ஜாதிக்காரன் என்றும் அரசன் என்றும் சொல்லிக் கொள்ளப்படுவதில் ஒருவித செயர்க்கை திருப்தி ஏற்படுவதைத் தவிர இவற்றின் பயன்களால் இவர்கள் கவலையற்று அதிருப்தியற்று சாந்தியாய் மனச் சமாதானமாயிருக்கிறார்கள் என்று யாரும் சொல்லிவிட முடியாது.
உலகம் தோன்றிய காலம்தொட்டு இதுவரை எத்தனையோ பேர் சாதாரண மனுஷர்களாகவும் ரிஷிகளாகவும் மகான்களாகவும் அவதார புருஷர்களாகவும் தெய்வத்தன்மை பொருந்தியவர்களாகவும் ஏற்பட்டு மக்கள் சமூக நன்மைக்காக என்று எவ்வளவோ காரியங்கள் செய்தாகி விட்டது.
இது மாத்திரமல்லாமல் மனித சமூக நன்மைக்காக நல்ல வாழ்வுக்காக முன்னேற்றத்திற்காக என்று எவ்வளவோ மதங்களும் அரசாட்சிகளும் சீர்திருத்தங்களும் தோன்றின.
மக்களுக்கு சுக துக்கம் பொது என்றும் ஒருவன் சுகப்படுவதும் ஒருவன் கஷ்டப்படுவதும் இயற்கை என்றும் இவையெல்லாம் கடவுள் செய லென்றும் மாற்றமுடியாதவை என்றும் சொல்லப்பட்டு அந்தப்படியே மக்க ளையும் நம்பச்செய்து சிலர் கஷ்டப்படவும் சிலர் சுகப்படவுமான முறைகள் நிலைநிறுத்தப் பட்டனவே ஒழிய வேறு ஒன்றும் இல்லை.
இன்றைய தினம் இருந்து வரும் எந்த அரசியலை எந்த மத இயலை எந்த செல்வ இயலைக் கொண்டும் மேல்கண்ட அக்கிரமங்களை ஒழித்து விடக்கூடும் என்றோ மக்கள் யாவரையும் சமமாக ஆக்கிவிடக்கூடும் என்றோ நினைப்பது முட்டாள் தனமேயாகும் ஆதலால் ஏதாவதொரு புதிய முறையைக் கொண்டுதான் ஆகவேண்டும்.
கிளர்ச்சியிலும் புரட்சியிலும் பிரிக்க முடியாமல் கலந்து இருக்கிறான் என்பதை ஒவ்வொரு மனிதனின் நடப்பையும் உணர்ச்சியையும் கவனித்துப் பார்த்தால் விளங்கிவிடும் நாம் எவ்வித சுயநலத்தையோ பலாத்காரத்தையோ குறிவைத்து இப்படி பேசவில்லை.
அதோடு தாங்கள் அன்பாய் வாசித்தளித்த வரவேற் புப் பத்திரத்தில் குறிப்பிட்டிருக்கும் புகழ் மாலைகளுக்கு நான் அருகனல்லவானாலும் என்னிடமிருந்து நீங்கள் என்ன எதிர்பார்க்கிறீர்கள் என்பதையும் எனது கொள்கைகளையும் ஆசைகளையும் நீங்கள் வரவேற்று ஆதரிக்கிறீர்கள் என்பதையும் அறிவதற்கு இது ஓர் அளவு கருவியாய் இருக்கின்றது என்கின்ற அளவில் வந்தனத்தோடு பெற்றுக் கொள்ளுகிறேன்.
இந்த ஆண்டு விழாவுக்கு இவ்வளவு பெரிய கூட்டம் ஆண் களும் பெண்களும் பல ஜாதி பல வகுப்புகளும் கூடி இருக்கும் என்று நான் எதிர்பார்க்கவே இல்லை.
நமது பகுத்தறிவுக்கு விரோதமான கூட்டத்தார்கள் மனித சமூக முன்னேற்றத்துக்குத் தங்கள் சுயநலத்தின் காரணமாக முட்டுக்கட்டையாய் இருக்கும் வகுப்பார்கள் நம்மைப் பற்றியும் நமது இயக்கக் கொள்கைகளைப் பற்றியும் விஷமப் பிரச்சாரம் செய்தும் திரித்தும் பழித்தும் கூறி வந்த இந்த ஊரில் இன்று இவ்வளவு பேர் இங்கு இந்த ஆண்டு விழாவுக்கு கூடி இருப்பதென்றால் எனக்குப் பெரும் ஆனந்தத்தையும் நம்பிக்கையையும் ஊக்கத்தையும் உற்சாகத்தையும் தரக் கூடியதாக இருக்கின்றது.
பகுத்தறிவுச் சங்க ஆண்டு விழாவில் தலைமை வகிக்கும் தலைவன் என்கின்ற முறையில் நான் ஏதாவது பேசுவதாய் இருந்தால் பகுத்தறிவு என்பதைப் பற்றி விளக்கிச் சில வார்த்தைகள் பேசுவது பொருத்த முடையதாகுமென்றே கருதுகிறேன்.
உலகில் உள்ள பல கோடி ஜீவராசிகளில் மனிதன் என்கின்ற ஜீவப் பிராணியும் ஒன்று என்பது மக்கள் யாவரும் ஏற்றுக் கொள்ளக்கூடிய விஷயமாகும்.
மரம் புல் பூண்டு செடி கொடி ஆகியவைகளும் ஜீவ வர்க்கத்தில் சேர்ந்தவைகள் என்பது நவீன ஆராய்ச்சியால் ஆராய்ச்சி நிபுணர்களால் சொல்லப்பட்டு அறிஞர்களுக்கு மெய்ப்பித்தும் காட்டப்பட்டுவிட்டது.
வங்காள மாகாணத்தைச் சேர்ந்தவரும் உலகம் போற்றுபவருமான ரசாயன சாஸ்திரியார் டாக்டர் போஸ் அவர்கள் தாவர வர்க்கங்களுக்கு ஜீவன் உயிர் உண்டு என்பதை மெய்பித்துக் காட்டி செடிகளில் ஒரு சிறு கிளையை துண்டித்த போதிலும் அச்செடி துடிதுடிப்பதை ருஜுப்பித்துக் காட்டி இருக்கிறார்.
மற்றும் மண் கல் மலை ஆகிய அசேதனப் பொருள்கள்கூட வளருவதும் சேதிக்கப்பட்டால் வளர்ச்சி தடைப்படுவதும் முதலிய காரணங்களால் அவைகளின் இயங்குதல்கள் விளங்கு கின்றன.
இப்படிப்பட்ட காரியங்கள் மனிதன் நேரே காண முடியாமலும் மிக மிக மந்த கதியிலும் இயந்திரங்கள் மூலமல்லாமல் அறிய முடியாததாகவும் இருப்பதால் மக்கள் அதை சுலபத்தில் ஒப்புக் கொள்ள முடியாதவர்களாக இருந்து வருகிறார்கள்.
ஆன போதிலும் ஓர் அளவுக்கு அதாவது ஜீவப் பிராணிகள் இன்னின்னது தான் என்று ஒப்புக் கொண்ட அளவுக்கு அதனதனின் இயங்குதலை அறிந்து அதற் கேற்றபடி அவற்றின் அறிவை ஒப்புக் கொள்ளு கிறார்கள்.
அவ்வறிவின் மேலான தன்மைக்குப் பகுத்தறிவு என்ற பெயர் கொடுத்து அது மனிதனுக்கே உரித்தானது என்றும் அதனாலேயே மனிதன் ஜீவப் பிராணிகளிலெல்லாம்விட உயர்ந்தவன் என்றும் சொல்லுகிறார்கள்.
அறிவின் தன்மையும் அவற்றின் படிகளும் எப்படி இருந்தாலும் பரிணாம வாதக் கொள்கைப்படி அதாவது ஒன்று மற்றொன்றாக மாறிக் கொண்டிருப்பது பிரபஞ்சத் தோற்றங்கள் எல்லாம் ஒவ்வொரு வஸ்துவின் ஆரம்ப தோற்றமுமே இன்றிருப்பது போன்றல்ல.
ஒன்று மற் றொன்றாக மாறி வருவதாலேயே பல்வேறு தோற்றங்கள் காணப்பட்டு நாளடைவில் ஜீவப் பிராணிகள் என்று சொல்லப்படுவனவாக காணப்படுகின்றன.
எப்படி இருந்தபோதிலும் மனிதன் என்கின்ற ஜீவப் பிராணியும் அசேதனமாகவும் தாவரமாகவும் அவசர மாகவும் இருந்த வஸ்துக்களில் இருந்தே படிப்படியாக உருமாறி இன்று மனித உருப்பெற்றிருக்கிறானே ஒழிய வேறில்லை.
உலகம் எப்பொழுது உற்பத்தி ஆயிற்று என்பதற்கு எவ்வளவு வருஷக் காலம் தான் ஆயுள் சொல்லுவதாய் இருந்தாலும் பல லட்ச லட்சக்கணக்கான வருஷங் களுக்கு முன்பு அணுக்களாய் அணுக் கிருமிகளாய் இருந்து வந்த பொருள்கள் தான் இன்று மனித ரூபமாய் இருக்கும் பகுத்தறிவு பெற்ற ஜீவன் என்று சொல்லப்படும் மனிதனானவன் என்பது அறிஞர்களும் தத்துவ சாஸ்திரிகளும் விஞ்ஞான விற்பன்னர்களும் ஏற்றுக் கொண்ட விஷயமாகும்.
இது இவ்வாறாக மனிதன் பகுத்தறிவு உடையவனாவன் என்பதனாலேயே பகுத்தறிவு இல்லாத ஜீவராசிகள் என்பன வற்றைவிட மனிதன் மேம்பட்டவன் என்று சொல்லிவிட முடியாது.
ஜீவராசிகளில் ஊர்வனவற்றில் பாம்புக்கு இல்லாத கால்கள் எப்படி பல்லி ஓணான் பாம்பரணை முதலியவை களுக்கு இருக்கின்றனவோ அதுபோலும் நாய் கழுதை களுக்கு இல்லாத கை சவுகரியங்கள் விரல்கள் முதலியவை எப்படி குரங்கு தேவாங்கு முதலிய ஜாதிகளுக்கு இருக்கின் றனவோ அதுபோல் மற்ற ஜீவராசிகளுக்கு இல்லாத ஒரு அளவு அறிவின் சிந்தனா சக்தி மனிதனுக்கு இருக்கின்றது என்கின்ற அளவு வித்தியாசம் மாத்திரம்தான் உண்டே தவிர மற்றபடி தனிப்பட்ட மேன்மை ஏதும் சொல்லுவதற்கில்லை.
அதுபோலவே மற்ற ஜீவராசிகளிடம் இல்லாத சில கெட்ட குணங்களும் பல அசவுகரியங்களும் துன்பங் களும் கவலை களும் திருப்தி அற்ற தன்மைகளும் பகுத்தறி வுடைய மனிதனிடத் தில் இருப்பதையும் காணலாம்.
தனது தேவைக்கு மேலும் எவ்வளவு இருந் தாலும் தனது பின் சந்ததி யையும் தான் இறந்த பிறகு மோட்ச லோகம் என்பதில் பயன்படவும் வேண்டும் என்கின்ற அவிவேகமான ஆசையாகும்.
உதாரணமாக நாடு பிடித்து ஆட்சி செய்ய வேண்டும் என்று கருதுகிறவனுக்கு எவ்வளவு நாடு இருந்தாலும் உலகமே அவனது ஏக சக்ராதிபத்திய சர்வாதிகாரத் தன்மைக்குக் கீழ் வந்து விட்டாலும்கூட மேல்லோகமும் கீழ்லோகமும் தனது ஆட்சிக்குள் வந்தால் நல்லது என்று முட்டாள்தனமான கற்பனைக்கு அடிமையாகி திருப்தி யற்றவனாகிறான்.
எவ்வளவு பூமி இருந்தாலும் சமுத்திரப் பரப்பெல்லாம் பூமியாகி அதற்கும் தானே மிராசுதாரனாக இருந்தால் நல்லது என்கின்ற ஆசைக்கு அடிமையாகி குறை பாட்டுக்குக் கட்டுப்பட்டவனாகிறான்.
அதுபோலவே செல்வம் எவ்வளவுதான் கோடிக் கணக்காக இருந்தாலும் எண்ணிக்கைக்கு எப்படி ஒரு அளவு கிடையாதோ அதுபோல் எவ்வளவு பெருகினாலும் மேலும் மேலும் சொத்து சேர வேண்டும் வருவாய் பெருக வேண்டும் என்கின்ற ஆசையில் இருந்து விலக முடியாத வனாகி போதவில்லையே போதவில்லையே என்கின்ற தரித் திரத்துக்கு அடிமை ஆகிறான்.
தன் பிள்ளைக்குட்டி பேத்து பிதுர் ஆகிய பின் சந்ததி களைப் பற்றிய முட்டாள்தனமான கவலை பகுத்தறிவுள்ள மனிதனுக்குத்தான் இருக்கிறதே ஒழிய பகுத்தறிவில்லாத வைகளுக்கு இல்லை.
உதாரணமாக நாய் கழுதை பன்றி என்கின்ற இழிவான மிருகக் கூட்டத்தில் பார்ப்பன ஜாதி பறை ஜாதி நாயுடு ஜாதி முதலி ஜாதி என்கின்ற பிரிவு கிடையாது.
இந்த குணம் எல்லா தேசத்திலும் எல்லா மனிதர்களிடையும் அரசன் குடிகள் பணக்காரன் ஏழைமேல் ஜாதிக்காரன் கீழ் ஜாதிக்காரன் முதலாளி தொழிலாளி என்கின்ற பேதங்களாக தாரதம்மியங்களாக இல்லாமல் எல்லா மக்களிடமுமே இருந்து வருகின்றது.
அறிவில்லாததால் கஷ்டப்படுகிறான் என்று சொல்லுவதற்கு இல்லாமல் பகுத்தறிவு என்பதும் இருந்தும் மனிதன் ஏன் இத் தன்மையில் இருக்க வேண்டும்?
மனிதன் காட்டுமிராண்டியாயும் சமுக வாழ்க்கை இல்லாமலும் காட்டில் தனித்தனியாய் திரியும்போது இல்லாத கஷ்டங்கள் கெட்ட எண்ணங்கள் எல்லாம் சமுக வாழ்க்கைக்கு வந்த பின்பு அனுபவிக்கின்றவனாகவும் உடைய வனாகவும் இருந்து வருகிறான்.
மனிதன் காட்டுமிராண் டித் தனி வாழ்க்கைக்கு வரும்போது ஒவ்வொரு மனிதனும் சமுதாய வாழ்க் கையில் ஒருவனுக்கொரு வன் உதவி செய்து வாழ்க்கை நிலையை மேம்படுத்திக் கொள்ளலாம் என்று கருதி வந்திருப்பானே ஒழிய மற்ற மனிதனைக் கொடுமைப் படுத்தி இழிவுபடுத்தி கஷ் டப்படுத்தி அதன் பயனாய் தான் வாழலாம் என்று கருதி இருக்க மாட்டான்.
சமுதாயத் துறையில் இன்று உள்ள வேற்றுமை பகைமை துவேஷம் இழிவு தரித்திரம் மடமை முதலிய குணங்கள் மனிதன் அறிவுக் குறைவினால் பகுத்தறிவு இல்லாததால் அல்லது பகுத் தறிவை செவ்வனே பயன்படுத்தாததால் ஏற்பட்டவை என்றுதான் சொல்ல வேண்டுமே ஒழிய காலக் கொடுமையாலேயோ கடவுள் தன்மையாலோ அரசாட்சியாலோ ஏற்பட்டது என்று எவரும் சொல்லிவிட முடியாது.
ஏனெனில் சமுக வாழ்க்கையில் சரித்திர ஆரம்ப காலம் எதுவோ அக்காலத்திலிருந்தே இக் குணங்கள் மனித சமுகத்தில் இருந்து வந்திருப்பதை சரித்திர ஆதாரங்களில் பார்க்கக் காணலாம்.
கடவுள் தன்மை என்பதிலும் எப்படிப்பட்ட கடவுள் காலத்திலும் அவதாரங்களின் காலத்திலும் கடவுள் தன்மை பெற்ற தூதர்கள் ஆழ்வார்கள் ஆச்சாரியார்கள் சமயக் குறவர்கள் என்பவர்கள் காலத்திலும் இக்கொடுமைகளும் குறைவுகளும் இழி குணங்களும் நிலவி வந்திருக்கின்றன.
அதுபோலவே அரசாங்க விஷயத்திலும் இன்றுள்ள அந்நியர் வெள்ளைக்காரர் வியாபார உணர்ச்சியோடும் பொறுப்பில்லா மலும் ஆளுகின்ற ஆட்சி என்பன மாத்திரம் அல்லாமல் கடவுள் அவதார ஆட்சி கடவுள் அருள்பெற்ற ஆட்சி தர்ம தேவதைகள் ஆட்சி மனு நீதி ஆட்சி மற்றும் சேர சோழ பாண்டியன் பார்ப்பனர் நாயக்கர் முகமதியர் ஆகிய எல்லா ஆட்சிக் காலத்திலும் இருந்து வந்த குறைகளேதான் இன்று காணப்படுகின்றன.
எந்தக் காலத்திலும் எப்படிப்பட்ட கடவுளாலும் யாருடைய ஆட்சியிலும் இக்குறைபாடுகள் நீங்கி இருந்ததாகவோ நீக்கப் பட்டதாகவோ காண முடியவில்லை.
ஒன்று மனிதனுக்கு பகுத்தறிவு ஏற்பட்ட காரணத்தினாலேயே மனிதன் இத்யாதி கொடுமைக்கும் துக்கத்துக்கும் இழிவுக்கும் ஆளானான் என்று சொல்ல வேண்டும்.
மற்றென்னவென்றால் மனிதன் அறிவை தப்பாய் பயன்படுத்தி இயற்கையையும் மனித சுபாவத்தையும் மனிதன் தவறுதலாய் கற்பித்துக் கொண்டு மனித ஜன்மமே அளவற்ற ஆசைக்கு அடிமைப்பட்டதென்றும் மனித ஜன்மமே துக்கம் அனுபவிக்கவும் கவலையால் மூழ்கவும் ஏற்பட்டதென்றும் மனிதன் தனது சமுக வாழ்க்கையே சம்சார சாகரம் துக்கம் என்று கருதி அதையே இயற்கை ஆக்கிவிட்டதால் இந்நிலையில் இருக்கிறான் என்றுதான் சொல்ல வேண்டும்.
மனிதன் தனக்கு என்று ஏற்படுத்திக் கொண்ட கடவுள் மதம் மதக் கட்டளை கடவுள் கட்டளை என்பவைகள் முதலியவைகள் எல்லாவற்றையும் பெரிதும் இயற்கைக்கும் உண்மைக்கும் விரோதமாகவும் அனுப வத்திற்கு முடியாததாகவுமே கற்பித்துக் கொண்டான்.
இந்தத் தவறுதலோடு மாத்திரம் நிற்காமல் மனித சமுகத்தையே தேசம் பாஷை மதம் ஜாதி என்பவை களால் பிரித்து வேற்றுமைப்படுத்திக் கொண்டான்.
மனிதனின் ஓய்வு எல்லாம் மனிதனின் பகுத்தறிவைப் பாழ்படுத்தி அடிமைத்தனத் திற்குப் போவதற்கே பயன்பட்டதே தவிர பகுத்தறிவால் பயன்படவோ மேன்மை அடையவோ முடியவில்லை.
மனித சமுக நன்மைக்காக அதாவது மக்கள் சமுகம் சரீர உழைப்பினின்றும் கால தாமதத்தில் இருந்தும் காப்பாற்றப்படவும் அதிக பயன் அடையவும் கண்டு பிடிக்கப்பட்ட யந்திரங்கள் எப்படி முதலாளிமார்கள் ஆதிக்கத்திற்கு ஆளாகி உழைப்பாளி பாட்டாளிகட்கும் பட்டினியாக பயன்படுகின்றதோ அதுபோலவே மனிதனுக்கு மேன்மையையும் திருப்தியையும் கவலை யற்ற தன்மையையும் உண்டாக்கித் தீர வேண்டிய பகுத்தறிவானது சிலருடைய ஆதிக்கத்திற்கு அடிமை யாகி மக்களுக்கு துக்கத்தையும் கவலையையும் தரித்திரத்தையும் கொடுக்கப் பயன்பட்டு வருகின்றது.
இவற்றாலும் இன்னும் இவை போன்ற காரணங் களாலேயும் மனிதன் பகுத்தறிவு பெற்றதால் மற்ற ஜீவராசிகளுக்கு இல்லாத தொல்லையையும் கவலையையும் குறைவும் அதிருப்தியும் தரித்திரமும் அடையக் காரணஸ்தவனாகிவிட்டான் என்றுதான் சொல்ல வேண்டியிருக்கிறது.
எனவே மனிதன் இப்படிப்பட்ட கீழ்மை நிலையில் இருந்து மேம்பாடு அடைய வேண்டு மானால் முதலாவ தாக தன்னம்பிக்கை உடையவனாகவும் தனது சக்தி என்ன என்பதை உணர்ந்தவனாகவும் இருக்க வேண்டும்.
இவ்வளவோடு அல்லாமல் தலைவிதி முன் ஜன்ம கர்ம பலன் என்பவைகளை கற்பித்துக் கொண்டு தனது முட்டாள்தனத்துக்கும் அயோக்கியத் தனத்துக்கும் பரிகாரமாக்கிக் கொண்டான்.
கடவுளும் கருமமுமே மனிதனின் பகுத்தறிவைப் பாழ்படுத்திப் பகுத்தறிவு அற்ற ஜீவராசிகளைவிட கேவலமாக்கி இன்று மனிதனைத் துக்க ரூபமாகவும் கவலைக் களஞ்சியமாகவும் ஆக்கிவிட்டது.
வைத்தியநாதன் அவர்களை அழைத்துள்ளனர் அந்த நிகழ்ச்சியில் பெரியாரின் நண்பர் என்று டாக்டர் வரதராஜூலு நாயுடு அவர்களை அழைக்கக் கூடாது என்று புலம்பியிருக்கிறார்.
வைத்தியநாதய்யர் தம் வயிற்றெரிச்சலைக் கொட்டியுள்ளார் என்பதைக் கவனத்தில் கொள்க தேசியத்தையும் சுதந்திரத்தை பண்பாடுகளையும் டாக்டர் வரதராஜுலு நாயுடு பெரிதும் போற்றினார் அவரை பெரியார் ஈ.வெ.ரா.வின் நண்பர் என்று சிலர் குறிப்பிடுகிறார்கள்.
கலியாண சுந்தர முதலியார் அவர்களிடம் சொன் னேன் அவர் எனது கொள்கையைக் கேட்டவுடன் சந்தோஷப்பட்டு இப்படி ஒரு பத்திரிகை வேண்டியதுதான் அதற்கு நீயே சரியானவன்.
அவரும் மிகச் சந்தோஷப்பட்டுச் சீக்கிரத்தில் வெளியாக்க வேண்டுமென்று விரும்பு வதாகவும் வெளியாகத் தாமதம் ஏற்பட்டால் அதுவரை தனது பத்திரிகையில் வேண்டுமானாலும் எழுதி வரும்படியும் சொன்னார்.
ஒரு பத்திரிகையைத் தொடங்கும் போது தனது சக நண்பர்களின் கருத்துக்களைத் தெரிந்து கொள்ள விரும்பினார் பெரியார் என்பதும் அந்த சகாக்களில் டாக்டர் வரதராஜுலு நாயுடு இருந்தார் என்பதையும் தினமணி ஆசிரியர் தம் அறியாமை யிலிருந்து விடுபட்டு வெளிச்சமாகத் தெரிந்து கொள்ள வேண்டும்.
தமது பொது வாழ்க்கைக்கு டாக்டர் வரதராஜுலு நாயுடு அவர்கள் எவ்வளவு முக்கியமானவர் என்பதைத் தந்தை பெரியார் அவர்களின் வாயிலாகத் தெரிந்து கொள்வதுதான் பொருத்தம்.
அவரது கூட்டுறவு அந்தக் காலத்தில் எனக்குக் கிடைத்திருக்காவிட்டால் அக்காலத்தில் எனது தொழிலின் பயனாய் இன்று நான் ஒரு சமயம் ஒரு பெரிய முதலாளியாகவும் வணிகனாகவும் இருந்திருப்பேன் அல்லது ஒரு சமயம் அம்முயற்சி யால் அநாமதேயப் பாப்பராகவும் இருந்திருப்பேன்.
எப்படியிருந்தாலும் அவரது நேசமே நான் இன்று கடந்த எடுத்துக்காட்டு கண்களை மறைத்திருந்தாலும் ஈரோட்டாரின் இந்த எடுத்துக்காட்டு திரு வைத்திய நாதருக்கு சாங்கோ பாங்கமாகத் தெரிவித்திருக்கும் என்று நம்பலாம்.
தமிழ்நாட்டைப் பொறுத்தவரையில் காங்கிரஸ் என்றால் நாயுடு நாயக்கர் முதலியார் என்ற மும்மூர்த்திகள் என்பது ஒரு சொலவடையாகவே அமைந்த ஒன்று நாம் பெரியார் பச்சைத் தமிழில் எழுதுகிறோம்.
இதுவும் தந்தை பெரியார் அவர்களின் எழுத்து வடிவம்தான் எழுத்து நடை வேறாக இருந்தாலும் நோக்கம் ஒன்றே என்று நெற்றியடி கொடுத்து விட்டாரே வெண்தாடி வேந்தர்.
பார்ப்பனர் அல்லாதார் என்ற கண்ணோட்டத்தில் தந்தை பெரியார் அவர்களையும் டாக்டர் வரதராஜுலு நாயுடு அவர்களையும் ஒருக்கால் நாம் இணைத்துப் பேசலாம் என்று நினைக்கக் கூடும்.
அப்பொழுது காங்கிரஸில் இருந்தபடியே ஆதரித்தும் குரல் கொடுத்தவர்கள் தந்தை பெரியாரும் டாக்டர் வரதராஜுலு அவர்களும் அதைப் பற்றி பார்ப்பனர்களின் பார்வை என்ன?
பெண்களைக் கடவுள் பேராலும் மதத்தின் பேராலும் பொட்டுக்கட்டி விபசாரத்திற்கு விடுகிற பழக்கம் தப்பு என்பதாக நாம் ஒருமுடிவு செய்து விடுவோமானால் ஈ.வெ.